Cluster Atletiekbyeenkoms - Hoërskool Dr. E.G. Jansen
Hiermee die itemlys vir vandag se atletiek. Baie sterkte aan elke atleet! Ouers is welkom om te kom ondersteun. Die byeenkoms begin 10:00. Jansengroete. Pierre Kompagnie Atletiekdirekteur #Atletiek2020 #AtletiekByJansen Is Tian Tian dragtig? | Netwerk24
Is Tian Tian dragtig?
25 Augustus 2017 07:28
Tian Tian, die enigste reusepanda in Brittanje, is waarskynlik dragtig. Foto: Reuters
Hoor jy die getrippel van klein pandapootjies?
Tian Tian, Brittanje se enigste reusepanda-wyfie, is waarskynlik dragtig, sê die Edinburg-dieretuin.
Die verrassende aankondiging volg op e-posse wat daarop dui dat die welpie reeds Vrydag gebore mag word.
Die e-posse tussen die dieretuin en die Skotse regering bespreek die feit dat Tian Tian dragtig is en kan nou kragtens die Wet op die Vryheid van Inligting openbaar gemaak word, berig SkyNews.
Die dieretuin sê egter dis moeilik om die presiese datum van die geboorte te bepaal.
“Tian Tian word streng deur ons span kenners gemonitor en ons sal enige nuus so gou as moontlik bekend maak,” sê ’n woordvoerder van die dieretuin.
Die aankondiging kom ná verskeie pogings oor etlike jare om Tian Tian te laat voortplant.
Reuters berig dat Tian Tian in 2003 gebore is en in 2011 van China in Skotland aangekom het vir ’n leentydperk van 10 jaar.
Reusepandas is een van mees bedreigde spesies op aarde en hul natuurlike tuiste is in ’n paar bergreekse in Sentraal-China.
Volgens kenners is dit baie moeilik om te bepaal of ’n reusepanda dragtig is, aangesien die spesie geneig is tot peudo-dragtigheid, waar die tekens baie soortgelyk is.
“Hoewel ’n spesifieke datum voorgestel is, is dit, soos met alle babas, moeilik om ’n presiese datum te bepaal. Die panda-teelseisoen hou tot laat in September aan,” sê die woordvoerder.
Meer oor: Skotland | Brittanje | Dieretuin | Panda